Βρίσκεται σε ιδανικό σημείο, καθώς δίνει πρόσβαση σε παραλία και παλιά πόλη μέσα σε λίγα λεπτά περπάτημα. Βοηθά πολύ και το parking που έχει παραπλεύρως της εγκατάστασης, οπότε για μετακίνηση στο Ρέθυμνο ελάχιστα θα χρειαστεί κάποιος αυτοκίνητο. Το δωμάτιο είναι επαρκές λειτουργικά και από θέμα άνεσης και χωρητικότητας για 3 άτομα (2 ενήλικες και 1 μικρό παιδί). Η υποδοχή και η επικοινωνία δεν προβλημάτισαν καθόλου και γενικότερα ενόχλησαν μόνο κάποιες λεπτομέρειες όπως το καπάκι της λεκάνης που δεν ήταν καλά στερεωμένο (θα το έφτιαχνε υδραυλικός αν προέκυπτε μεγαλύτερο πρόβλημα), το αδύναμο κάποιες στιγμές WiFi, το σχετικά βρώμικο κλιματιστικό (είχε πολλή και εμφανή μαυρίλα στις περσίδες που ευτυχώς βγήκε με ελαφρύ τρίψιμο και τουλάχιστον έφυγε η δυσοσμία) που χρειάζεται συχνότερη συντήρηση πέρα από την ετήσια, η έλλειψη ενός κομοδίνου ακόμα και το σχετικά ακαθάριστο πάτωμα κάτω από το κρεβάτι (γενικά ήταν πολύ καθαροί οι χώροι πάντως). Από εκεί και πέρα έχει ένα εξαιρετικό στρώμα στο βασικό κρεβάτι και ένα όχι τόσο καλό στον καναπέ κρεβάτι, ένα πολύ άνετο μπάνιο, πολύ καλές ηλεκτρικές συσκευές και επαρκή εξοπλισμό (και διάφορα καλούδια για το καλωσόρισμα)... γενικότερα φαίνεται πως υπάρχει ειλικρινές ενδιαφέρον για τον επισκέπτη και με λίγο καλύτερο έλεγχο και φροντίδα στις λεπτομέρειες, ειδικά για όσους μένουν πολλές ημέρες, μπορεί να γίνει ιδανικός χώρος φιλοξενίας.